# Konsortiosopimusehdot

# SOVELTAMISALA JA SOPIMUSASIAKIRJAT

# Näitä Konsortiosopimusehtoja sovelletaan Business Finlandin rahoittamiin Yhteishankkeisiin, joiden sopijapuolet ovat tehneet erillisen konsortiosopimuksen Nämä Konsortiosopimusehdot ovat osa konsortiosopimusta, ja muodostavat yhdessä muiden konsortiosopimuksen liitteiden kanssa koko sopimuksen (yhdessä ”Konsortiosopimus”).

#

# MÄÄRITELMÄT

## **Immateriaalioikeus** tarkoittaa kaikkia immateriaalioikeudellisia suojamuotoja mukaan lukien patentit, hyödyllisyysmallit, tavaramerkit, tekijänoikeudet, oikeudet integroidun piirin piirimalliin, mallioikeus, rekisteröimätön mallioikeus, tietotaito ja näihin liittyvät hakemukset.

## **Julkisen tutkimuksen projekti** tarkoittaa Konsortiosopimuksessa määriteltyä projekteja, jossa Business Finland rahoittaa vain tutkimusosapuolia.

## **Projektisuunnitelma** tarkoittaa sitä Yhteishankkeeseen kuuluvien kunkin Julkisen tutkimuksen projektin alaista työosuutta, joka on osa Yhteishankkeen suunnitelmaa.

## **Tausta-aineisto**lla tarkoitetaan kaikkia Yhteishankkeen ulkopuolella aikaansaatuja aineita, materiaaleja, laitteita, menetelmiä, tietoja, keksintöjä, tietokantoja, tietokoneohjelmia, valokuvia, kirjallisia ja taiteellisia teoksia sekä niihin liittyviä Immateriaalioikeuksia, jotka sopijapuoli omistaa tai joihin sopijapuolella on oikeus myöntää Konsortiosopimuksen mukaisia käyttöoikeuksia. Tausta-aineistoa ei katsota Yhteishankkeen Tuloksiksi.

## **Tulokset** tarkoittavat kaikkia Yhteishankkeessa aikaansaatuja aineita, materiaaleja, laitteita, kirjalliseen muotoon tuotetut menetelmät, tietoja, keksintöjä, tietokantoja, tietokoneohjelmia, valokuvia, kirjallisia ja taiteellisia teoksia sekä niihin liittyviä Immateriaalioikeuksia.

## **Yhteishanke** tarkoittaa Konsortiosopimuksessa määriteltyä hankekokonaisuutta, jossa on yksi tai useampi Julkisen tutkimuksen projekti ja useita Business Finlandin rahoittamia yritysosapuolien projekteja.

## **Yhteishankkeen suunnitelma** tarkoittaa Julkisen tutkimuksen projekti(e)n ja Business Finlandin rahoittamien yritysosapuolien projektien yhteistä hankesuunnitelmaa, joka on Konsortiosopimuksen liitteenä 1.

## **Yritysprojekti** tarkoittaa Konsortiosopimuksessa määriteltyjä projekteja, joissa Business Finland rahoittaa vain yritysosapuolia tai joita vain yritysosapuolet rahoittavat.

# SOPIJAPUOLTEN VELVOLLISUUDET

## Sopijapuolet sitoutuvat tekemään yhteistyötä ja täyttämään Konsortiosopimuksen ja sen liitteiden edellyttämät, niissä kullekin asetetut velvoitteet.

## …………………… toimii Julkisen tutkimuksen projektinsa koordinaattorina sekä raportoi Business Finlandille yhteistyön toteutumisesta Yhteishankkeessa. Kukin sopijapuoli raportoi ……………….lle omasta osuudestaan em. yhteistyön toteutumisessa viimeistään …………. (..) päivää ennen sitä päivää, jona …………………….. on velvollinen raportoimaan siitä Business Finlandille.

## Sopijapuoli voi teettää alihankintana osan projektityöstä Business Finlandin rahoitusehtojen mukaisesti. Sopijapuoli vastaa käyttämänsä alihankkijan työstä kuin omastaan. Sopijapuolen on huolehdittava, että alihankkija siirtää omistusoikeutensa Tuloksiin sopijapuolelle, ja sitoutuu kirjallisesti noudattamaan soveltuvin osin Konsortiosopimuksen Luottamuksellisia tietoja, Tuloksia ja Tausta-aineistoa koskevia määräyksiä.

# OHJAUSRYHMÄN KOKOONPANO

## Yhteishankkeessa on ohjausryhmä, johon kukin Yhteishankkeen sopijapuoli nimeää yhden edustajan. Business Finlandin edustajalla on oikeus osallistua ohjausryhmän kokouksiin. Ohjausryhmä valitsee keskuudestaan puheenjohtajan.

## Tutkimusosapuoli/-et voi(vat) nimetä ohjausryhmään asiantuntijajäseniä ja hyödyntäjäorganisaatiota edustavia henkilöjäseniä. Muut kuin sopijapuolia edustavat ohjausryhmän jäsenet allekirjoittavat Konsortiosopimuksessa olevan salassapitositoumuksen.

## Sopijapuolella on oikeus vaihtaa edustajansa ohjausryhmässä ja käyttää edustajanaan erikseen valtuuttamaansa henkilöä. Edustajanvaihdoksista on ilmoitettava muille sopijapuolille. Asiantuntijajäsen tai hyödyntäjäorganisaatiota edustava henkilöjäsen ei voi valtuuttaa toista henkilöä tilalleen.

4.4 Uusia sopijapuolia voidaan hyväksyä projektiin vain ko. projektin rahoituksensaajan suostumuksella. Uusi sopijapuoli liittyy Konsortiosopimuksen osapuoleksi allekirjoittamalla Konsortiosopimuksessa olevan mallin mukaisen liittymisasiakirjan.

# OHJAUSRYHMÄN PÄÄTÖKSENTEKO

#

## Ohjausryhmä on päätösvaltainen Yhteishankkeen osalta, kun ………………….. edustaja tai Julkisen tutkimuksen projektin osalta, kun sen rahoituksensaaja ja vähintään puolet Yhteishankkeeseen tai vastaavasti Julkisen tutkimuksen projektiin osallistuvista sekä tutkimusosapuolten että yritysosapuolten nimeämistä ohjausryhmän äänivaltaisista jäsenistä on paikalla. Päätökset ohjausryhmässä tehdään yksimielisesti. Henkilö- ja asiantuntijajäseniä lukuun ottamatta jokaisella ohjausryhmän jäsenellä on yksi ääni. Konsortiosopimusta rikkoneella sopijapuolella ei ole äänioikeutta. Sopijapuolella, joka ei rahoita tai anna muuta panosta ko. projektiin, ei ole äänioikeutta ko. projektia koskevissa asioissa. Ohjausryhmällä on neuvoa-antava rooli. Sopijapuolen vastuita, velvollisuuksia tai oikeuksia muuttaviin päätöksiin on saatava tämän sopijapuolen kirjallinen suostumus. Sopijapuolet vahvistavat kokouskäytäntönsä ja päätöksentekomenettelynsä ensimmäisessä ohjausryhmän kokouksessaan.

## Ohjausryhmä

i) täsmentää Yhteishankkeelle ja Julkisen tutkimuksen projekt(e)ille asetetut tavoitteet (lukuun ottamatta Yritysprojektien tavoitteita),

ii) vahvistaa Projektisuunnitelman, kustannusarvion, rahoitussuunnitelman¸ ohjausryhmän kokoonpanon ja Julkisen tutkimuksen projektin muutosesitykset Business Finlandin rahoitusehtojen mukaisesti,

iii) valvoo yhteistyön toteutumista Yhteishankkeessa, ja

iv) seuraa sopijapuolen Julkisen tutkimuksen projektille antaman muun panostuksen kuin rahoituksen toteutumista.

## Muutoksista koskien Yhteishankkeen suunnitelmaa, Projektisuunnitelmaa, kustannuslajeja, aikataulua, raportointipäivää, tai muista merkittävistä muutoksista, erityisesti Yhteishankkeen toteutuksen kannalta keskeisiin henkilöresursseihin, ko. sopijapuolen on ilmoitettava viivytyksettä ohjausryhmälle.

## Julkisen tutkimuksen projektia rahoittavat sopijapuolet vahvistavat Projektisuunnitelman, kustannusarvion, rahoitussuunnitelman ja ohjausryhmän kokoonpanon ensimmäisessä ohjausryhmän kokouksessa. Ohjausryhmän ensimmäisen kokouksen päätöksille ja merkittäville projektimuutoksille Julkisen tutkimuksen projektissa on saatava Business Finlandin ja kaikkien ko. Julkisen tutkimuksen projektia rahoittavien sopijapuolten hyväksyntä.

# JULKISEN TUTKIMUKSEN PROJEKTIN MAKSUT

## Konsortiosopimuksen liitteessä 4 on yksityiskohtainen selvitys Julkisen tutkimuksen projektin rahoituksesta, rahoitusosuuksien jakautumisesta sopijapuolten kesken ja maksuaikataulusta. Summat eivät sisällä arvonlisäveroa. Tutkimusosapuolet laskuttavat yritysosapuolia Konsortiosopimuksessa sovitun aikataulun mukaisesti.

## Maksu on suori­tettava ………………… (..) päivän kuluessa laskun päiväyksestä. Maksamattomalle määrälle peritään vuotuista viivästyskorkoa korkolain (633/1982) mukaan. Perimiskulut laskutetaan erikseen.

## Jos Konsortiosopimuksen tavoitetta tai aikataulua muutetaan, kustannusarvio ja maksuosuudet tarkistetaan vastaamaan muutoksia.

# SALASSAPITO JA TIETOSUOJA

## Sopijapuolen toisilta sopijapuolilta saama tieto tai aineisto, niin suullisessa, kirjallisessa, elektronisessa tai muussakin muodossa, on luottamuksellista, jos se on selkeästi merkitty luottamukselliseksi. Luottamukselliseksi tarkoitettu suullinen tieto on luovutushetkellä ilmoitettava luottamukselliseksi, ja myöhemmin kirjallisesti ……………….. (..) päivän kuluessa vahvistettava luottamukselliseksi (jäljempänä ”**Luottamuksellinen tieto**”). Sopijapuolet eivät siirrä tai luovuta toisilleen EU:n yleisessä tietosuoja-asetuksessa (2016/679) tarkoitettuja henkilötietoja, ellei sopijapuolten kesken kirjallisesti erikseen toisin sovita.

## Sopijapuolet sitoutuvat käsittelemään Luottamuksellista tietoa luottamuksellisena, sitoutuvat olemaan luovuttamatta Luottamuksellista tietoa kolmansille osapuolille ja sitoutuvat olemaan käyttämättä Luottamuksellista tietoa muuhun tarkoitukseen kuin Konsortiosopimuksen mukaisten oikeuksiensa ja velvoitteidensa täyttämiseen. Sopijapuolilla on oikeus luovuttaa Luottamuksellisia tietoja Konsortiosopimuksen mukaisten velvoitteidensa täyttämiseksi ohjausryhmän asiantuntijoille ja henkilöjäsenille ja alihankkijoilleen, jotka ovat kirjallisesti sitoutuneet noudattamaan vähintään tämän Konsortiosopimuksen mukaisia salassapitovelvollisuuksia.

## Salassapitovelvollisuus ei kuitenkaan koske sellaista tietoa, joka:

(a) oli julkinen tai yleisesti saatavilla ennen tiedon vastaanottamista toiselta sopijapuolelta,

(b) on tullut julkiseksi tai yleisesti saatavilla olevaksi tiedon luovuttamisen jälkeen muutoin kuin tiedon vastaanottaneen sopijapuolen vastuulla olevasta syystä,

(c) on sopijapuolen tiedossa ennen tiedon vastaanottamista toiselta sopijapuolelta,

(d) on saatu kolmannelta ilman salassapitovelvollisuutta,

(e) on kehitetty itsenäisesti tai yhdessä kolmannen kanssa rikkomatta Konsortiosopimuksen mukaista salassapitovelvollisuutta, tai

(f) on lain tai muun säännöksen, Business Finlandin, tuomioistuimen tai muun viranomaisen päätöksen nojalla luovutettava tai julkaistava.

## Tämän kohdan 7 velvoitteet ovat voimassa ……. (..) vuotta Luottamuksellisen tiedon luovuttamisesta, kuitenkin enintään ………… (..) vuotta Konsortiosopimuksen päättymisestä.

# TULOSTEN JULKAISEMINEN

## Tutkimusosapuoli julkaisee Tuloksensa ja datansa Business Finlandin rahoitusehtojen mukaisesti.

##

## Sopijapuolilla on oikeus tarkastaa Julkisen tutkimuksen projekti(e)n Tuloksia sisältävät julkaisut. Yhteishankkeen aikana ja ……. (..) vuoden ajan Yhteishankkeen päättymisen jälkeen. Julkaisupyyntö toimitetaan sopijapuolille. Julkaisu katsotaan hyväksytyksi, ellei mikään sopijapuoli ole ilmoittanut kielteistä kantaansa …………….. (..) päivän kuluessa kirjallisen julkaisupyynnön saatuaan. Kirjallisessa vastauksessa sopijapuoli voi vaatia julkaisua muutettavaksi, jos se sisältää ko. sopijapuolen Luottamuksellisia tietoja tai estää ko. sopijapuolen Tausta-aineiston tai Tulosten patentoinnin tai muun Immateriaalioikeuden suojaamisen rekisteröimällä. Sopijapuolen on nimenomaisesti osoitettava tarpeelliset muutokset. Sopijapuolet sitoutuvat tekemään yhteistyötä julkaisemisen turvaamiseksi ilman kohtuutonta viivästystä. Jos julkaisua vaaditaan muutettavaksi immateriaalioikeudellisen rekisteröimistarpeen vuoksi, Tulokset voidaan julkaista sen jälkeen, kun suojaa on haettu, kuitenkin viimeistään …….. (..) kuukautta julkaisuluvan pyytämisen jälkeen. Jo kerran julkaistavaksi hyväksytyt Tulokset voidaan julkaista uudelleen ilman uutta tarkastusmenettelyä.

## Julkisen tutkimuksen projektissa tehdyt opinnäytetyöt ovat julkisia. Opinnäytetöihin sovelletaan edellä kuvattua tarkastusmenettelyä. Tekijänoikeus opinnäytetyöhön kuuluu työn tekijälle.

##

# TULOSTEN OMISTUSOIKEUS

## Ellei kohdasta 9.2 muuta johdu, omistusoikeus Tuloksiin kuuluu sille sopijapuolelle, joka sen on luonut, keksinyt tai laatinut. Jos kaksi tai useampi sopijapuoli on yhdessä aikaansaanut Tulokset tekemällä tämän Konsortiosopimuksen mukaista tutkimustyötä eikä sopijapuolten osuuksia voida erottaa toisistaan, omistusoikeus kuuluu sopijapuolille yhteisesti siinä suhteessa kuin ne ovat osallistuneet Tulosten aikaansaamiseen. Yhteisomistuksen ehdot sovitaan erikseen yhteisomistajien kesken.

## Julkisen tutkimuksen projektissa Tuloksen omistaa aina se tutkimusosapuoli, joka on rahoituksensaajana siinä ja jonka Projektisuunnitelmaan kuuluvasta työstä on kyse, myös silloin, kun yritysosapuoli tekee tutkimusosapuolen Projektisuunnitelmaan kuuluvaa työtä.

## Jos tutkimustyöhön osallistuvan henkilöstön oikeudet Tuloksiin eivät siirry sopijapuolelle suoraan lain nojalla, sopijapuoli vastaa siitä, että sen Yhteishankkeeseen osallistuva henkilöstö hyväksymällä Konsortiosopimuksen tai muulla tavoin kirjallisesti siirtää oikeutensa Tuloksiin siinä laajuudessa kuin Konsortiosopimus edellyttää.

## Mikäli sopijapuolet luovuttavat omistusoikeuksia Tuloksiin toisilleen, omistus-oikeuksien luovutuksen yhteydessä sovitaan erikseen luovutuksen ehdoista ja maksettavasta korvauksesta. Sopijapuolen rahallisen ja muun panostuksen arvo, joka on myötävaikuttanut toisen sopijapuolen ko. Tulosten syntymiseen, otetaan huomioon korvauksessa.

# TAUSTA-AINEISTON JA TULOSTEN KÄYTTÖ SEKÄ HYÖDYNTÄMINEN

## Sopijapuolet ovat velvollisia luovuttamaan toisilleen korvauksetta rinnakkaisen käyttöoikeuden, mukaan lukien muokkausoikeuden, sellaiseen Tausta-aineistoon, Tuloksiin ja dataan, jotka ovat tarpeellisia toisen sopijapuolen vastuulla olevien Yhteishankkeeseen kuuluvien tehtävien suorittamiseksi. Käyttöoikeus on voimassa Yhteishankkeen keston ajan ja vain työn suorittamista Yhteishankkeessa varten. Käyttöoikeuden myöntävä sopijapuoli voi vaatia erillisen sopimuksen tekemistä ennen käyttöoikeuden myöntämistä.

## Tulosten omistajalla on oikeus päättää Tulostensa suojaamisesta ja luovuttamisesta. Tulosten hyödyntämisestä sovitaan erikseen kirjallisesti ko. sopijapuolten kesken. Jos tutkimusosapuolen Tulosten hyödyntämisestä halutaan sopia Julkisen tutkimuksen projektin aikana, Tulosten hyödyntämisoikeuden saamisen edellytyksenä on, että (i) se ei estä Julkisen tutkimuksen projektin tavoitteiden saavuttamista tai (ii) aiheuta sen keskeyttämistä tai muutoin johda sen rahoituksen vähenemiseen.

## Julkisen tutkimuksen projektia rahoittaneilla tai muuta panosta siihen antaneilla yritysosapuolilla on neuvotteluoikeus tutkimusosapuolen Julkisen tutkimuksen projektissa syntyneiden keksintöjen, tietokantojen ja tietokoneohjelmien hyödyntämisestä. Hyödyntämisoikeutta on vaadittava kirjallisesti viimeistään ……… (..) kuukauden kuluessa siitä, kun ko. Tulokset on esitetty ohjausryhmässä tai muussa tapauksessa ………… (..) kuukauden kuluessa Julkisen tutkimuksen projektin päättymisestä. Tulosten omistajalla on velvollisuus neuvotella ……. (..) kuukautta em. ……………. (..) kuukauden määräajan päättymisestä ja oikeus neuvotella Tulosten hyödyntämisestä samanaikaisesti myös kolmansien kanssa.

## Käyttöoikeuden saaminen toisen sopijapuolen Tausta-aineistoon ja tutkimusosapuolen Tuloksiin edellyttää aina, että sitä vaatinut sopijapuoli on maksanut rahoitusosuutensa ja täyttänyt muut Konsortiosopimuksen mukaiset velvoitteensa. Käyttöoikeus ei sisällä oikeutta myöntää käyttölupa kolmannelle toisen sopijapuolen Tausta-aineistoon tai Tuloksiin.

##

# TUTKIMUSOSAPUOLTEN TUTKIJALIIKKUVUUS

# Tutkimusosapuolella on oikeus lähettää työntekijä suorittamaan Julkisen tutkimuksen projektin alaista tutkimustyötä ulkomaille. Konsortiosopimuksen käyttöoikeutta koskevia velvoitteita sovelletaan tutkijaliikkuvuuden Tuloksiin vain siinä laajuudessa kuin ko. tutkimusosapuolen ja tutkijan vastaanottavan yhteisön välinen tutkijaliikkuvuussopimus sen mahdollistaa, kuitenkin Business Finlandin rahoitusehtojen mukaisesti.

# VASTUU

## Sopijapuolet suorittavat Yhteishankkeen puitteissa niille määritellyt tehtävät huolellises­ti. Sopijapuoli ei anna Tuloksille, datalle tai Tausta-aineistoille mitään takuuta, vaan niihin omistus- tai käyttöoikeuden saanut on yksin vastuussa niiden käytöstä.

## Sopijapuoli vastaa toisille sopijapuolille tai kolmansille osapuolille aiheuttamastaan vahingosta, jonka korvausta vaativa sopijapuoli voi näyttää aiheutuneen sopijapuolen tuottamuksesta tai tahallisuudesta. Sopijapuolet eivät kuitenkaan ole vastuussa toisilleen Yhteishankkeen yhteydessä aiheuttamastaan epäsuorasta tai välillisestä vahingosta, lukuun ottamatta Konsortiosopimuksen luottamuksellisuusvelvoitteiden rikkomisesta aiheutunutta vahinkoa. Välillisenä vahinkona pidetään muun muassa vahinkoa, joka johtuu tuotannon tai liikevaihdon vähentymisestä tai keskeytymisestä tai muuta vahinkoa, joka johtuu siitä, ettei Tuloksia voida käyttää tarkoitetulla tavalla tai voittoa, joka on jäänyt saamatta sen vuoksi, että sopimus sivullisen kanssa on rauennut tai jäänyt täyttämättä oikein tai vahinkoa, joka johtuu muun omaisuuden kuin Tulosten vahingoittumisesta tai muuta samankaltaista, vaikeasti ennakoitavaa vahinkoa. Kunkin sopijapuolen kumulatiivisen vahingonkorvausvastuun ylärajana on sata tuhatta (100 000€) euroa. Vastuunrajoituksia ei sovelleta, jos vahinko on aiheutettu tahallisesti tai törkeällä tuottamuksella eikä koske sopijapuolen velvollisuutta maksaa takaisin rahoitus tai osa siitä Business Finlandin päätöksen mukaisesti.

## Sopijapuoli ei vastaa sopimusvelvoitteen täyttämisen viivästymisestä tai täyttämättä jättämisestä, jos sen syynä on ylivoimainen este. Ylivoimaisena esteenä pidetään tapahtumaa, joka estää tai tekee kohtuuttoman vaikeaksi sopimusvelvoitteiden täyttämisen määräajassa. Tällaisia ovat sota, kapina, luonnonmullistus, yleinen energianjakelun keskeytyminen, tulipalo, lakko, saarto, valtion talousarvion tai valtioneuvoston asettama oleellinen rajoitus sopijapuolen tai Business Finlandin toiminnalle tai Yhteishankkeen suorittamisen kannalta välttämättömän henkilön siirtyminen pois sopijapuolen palveluksesta, tämän vakava sairaus tai tapaturma tai muu yhtä merkittävä ja epätavallinen sopijapuolista riippumaton syy. Alihankkijan viivästys edellä mainitusta syystä katsotaan myös ylivoimaiseksi esteeksi.

## Sopijapuolet eivät vastaa toisten sopijapuolten aiheuttamista virheistä tai viivästyksistä eivätkä alihankkijan virheestä tai viivästyksestä, joka on aiheutunut ylivoimaisesta esteestä.

## Sopijapuolella on oikeus lykätä suoritustaan tai purkaa Konsortiosopimus ylivoimaisen esteen aiheuttaman viivästyksensä vuoksi. Konsortiosopimuksen voi purkaa kuitenkin vain, jos viivästys on olennainen.

# KONSORTIOSOPIMUKSEN PURKAMINEN

## Jos sopijapuoli rikkoo olennaisesti Konsortiosopimusta, eikä korjaa sopimusrikkomustaan …………………. (..) päivän kuluessa saatuaan sopimusrikkomuksesta kirjallisen tiedon, toisilla sopijapuolilla on oikeus yhdessä purkaa Konsortiosopimus päättymään välittömästi rikkoneen sopijapuolen osalta.

## Käyttöoikeudet, jotka rikkonut sopijapuoli on Konsortiosopimuksen perusteella purkamishetkeen mennessä saanut muilta sopijapuolilta, lakkaavat olemasta voimassa purkamisesta lukien. Rikkonut sopijapuoli on velvollinen palauttamaan viivytyksettä kaiken Konsortiosopimuksen perusteella saamansa Tausta-aineiston ja Tulokset ja Luottamukselliset tiedot.

## Käyttöoikeudet, jotka muut sopijapuolet ovat saaneet Konsortiosopimusta rikkoneelta sopijapuolelta, jäävät voimaan Konsortiosopimuksen purkamisesta huolimatta.

## Jos sopijapuoli on ilmeisesti maksukyvytön, asetetaan, hakee tai haetaan konkurssiin tai yrityksen saneerausmenettelyyn, muilla sopijapuolilla on yhteisesti oikeus purkaa Konsortiosopimus tämän sopijapuolen osalta. Tällaiseen sopijapuoleen sovelletaan kohdan 13.2. määräyksiä Konsortiosopimusta rikkoneesta sopijapuolesta.

# KONSORTIOSOPIMUKSEN TAI SEN OSAN SIIRTÄMINEN

## Sopijapuoli ei saa ilman muiden sopijapuolten kirjallista suostumusta siirtää Konsortiosopimusta tai sen osaa kolmannelle.

# ERIMIELISYYDET JA SOVELLETTAVA LAKI

## Sopijapuolet pyrkivät neuvotteluin sopimaan erimielisyytensä.

## Jos erimielisyyttä ei saada sovittua, se ratkaistaan ensimmäisenä oikeusasteena Helsingin käräjäoikeudessa, lukuun ottamatta sellaisia teollis- ja tekijänoikeudellisia asioita, jotka on säädetty kuuluvaksi markkinaoikeuden toimivaltaan.

## Konsortiosopimukseen sovelletaan Suomen lakia.

# KONSORTIOSOPIMUKSEN VOIMASSAOLO

## Konsortiosopimus tulee voimaan sopijapuolten allekirjoitettua sen. Konsortiosopimusta noudatetaan sopijapuolten välillä takautuvasti Yhteishankkeen ja Julkisen tutkimuksen projekti(e)n aloituspäivistä lukien niiden päättymiseen asti. Konsortiosopimuksen voimassaolo päättyy kuitenkin, jos Business Finlandin rahoitus Yritysprojektille ja/tai Julkisen tutkimuksen projekt(e)ille lakkaa.

## Konsortiosopimus on voimassa Yhteishankkeen ja Julkisen tutkimuksen projekti(e)n päättymiseen asti, lukuun ottamatta velvoitteita, jotka on luonteensa vuoksi tarkoitettu jäämään voimaan Konsortiosopimuksen päättymisestä huolimatta.

# MITÄTTÖMÄT SOPIMUSEHDOT

## Jos Konsortiosopimuksen ehto todetaan mitättömäksi, mitättömyydellä ei ole vaikutusta muiden sopimusehtojen voimassaoloon. Sopijapuolten on korvattava mitätön ehto sellaisella pätevällä ehdolla, joka parhaiten kuvaa sopijapuolten tahtoa heidän allekirjoittaessaan Konsortiosopimuksen.

# KONSORTIOSOPIMUS JA LISÄYKSET SIIHEN

## Konsortiosopimus syrjäyttää Yhteishanketta koskevat aiemmat neuvottelut, sitoumukset ja kirjoitukset.

## Lisäykset ja muutokset Konsortiosopimukseen on tehtävä kirjallisesti ja ne tulevat voimaan, kun sopijapuolet ovat ne toimivaltaisten edustajiensa allekirjoituksin vahvistaneet.